Document ID: 32002R0797

Komission asetus (EY) N:o 797/2002,
annettu 14 päivänä toukokuuta 2002,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden III ja VIII muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna komission asetuksella (EY) N:o 27/2002(2), ja erityisesti sen 19 artiklan,
sekä katsoo seuraavaa:
(1) Neuvosto on vahvistanut asetuksella (EY) N:o 2474/2000(3) GATT 1994 -sopimukseen 1 päivänä tammikuuta 2002 sisällytettävien tekstiili- ja vaatetustuotteiden luettelon.
(2) Kiinan kansantasavallasta tuli Maailman kauppajärjestön täysjäsen 11 päivänä joulukuuta 2001. Taiwanista tuli täysjäsen 1 päivänä tammikuuta 2002.
(3) Taiwanin käyttämät alkuperätodistus ja vientitodistus eroavat hieman asetuksen (ETY) N:o 3030/93 vakiomallista. Taiwanin viranomaiset ovat toimittaneet lomakkeista mallikappaleet.
(4) On tarpeen mukauttaa asetuksessa (ETY) N:o 3030/93 säädetyt molempia valtioita koskevat joustavuusmääräykset, jotta noudatetaan yhteisön kansainvälisiä velvoitteita.
(5) Asetus (ETY) N:o 3030/93 olisi muutettava vastaavasti.
(6) Sen varmistamiseksi, että yhteisö noudattaa kansainvälisiä velvoitteitaan, tässä asetuksessa säädettyjä toimenpiteitä olisi sovellettava 1 päivästä tammikuuta 2002.
(7) Tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3030/93 seuraavasti:
1) Muutetaan liite III tämän asetuksen liitteen A osan mukaisesti.
2) Korvataan liite VIII tämän asetuksen liitteen B osassa olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä toukokuuta 2002.

Labels: 1
3
5